ભારતીય ઓટોમોબાઇલ બજાર હોય કે પછી વિશ્વ ઓટો બજાર, દરરોજ નીતનવી કાર્સ નીતનવા ફીચર્સ સાથે બજારમાં લોન્ચ કરવામાં આવે છે, ખાસ કરીને સુરક્ષાને ધ્યાનમા રાખીને કેટલીક કાર્સમાં દરવાજામાં પણ એરબેગ્સ આપવાની શરૂઆત કરવામાં આવી છે. જોકે, મોટાભાગની કાર્સમાં આપણે એરબેગ્સ જોઇએ છીએ, જે અકસ્માત દરમિયાન માથાના ભાગને ઇજાગ્રસ્ત થતા બચાવે છે, પરંતુ અકસ્માત દરમિયાન પગને ઇજા પહોંચે તો? આ વાતને ધ્યાનમાં રાખીને વાહન નિર્માણ કરતી કંપની ફોર્ડ દ્વારા એક ખાસ એરબેગ સિસ્ટમ વિકસાવવામાં આવી છે. જે તમારા ઘૂંટણને ઇજાગ્રસ્ત થતા બચાવશે.